Troop Committee Update | Troop 26 of Black Eagle, MT
← January 7, 2013 – Weekly update
Klondike final preparation details → Wes-Kaap ‘praat weer oor sigarette’ | Netwerk24
Deur Warda Meyer 03 April 2020 12:25
Die Wes-Kaapse regering bespreek Vrydag weer die kwessie van die verkoop van sigarette tydens die staat van inperking, sê Alan Winde, premier.
Dit kom nadat Bheki Cele, minister van polisie, die provinsie Donderdagaand gewaarsku het dat die polisie sal toeslaan op ondernemings wat sigarette verkoop.
Die Wes-Kaap het Donderdag gesê hy gaan toelaat dat sigarette verkoop mag word, indien dit saam met noodsaaklike items gekoop word.
Die provinsie het gesê volgens sy interpretasies van die regulasies is dit wel toelaatbaar aangesien die verkoop van sigarette daarin nie uitdruklik verbied word nie – soos wel die geval met alkohol is.
Lees ook: Wes-Kaap sê jy kan nou sigarette koop
Cele het op ’n mediakonferensie in Pretoria gesê die verbod op die verkoop van sigarette geld landwyd.
“Dit is nasionale regulasies. Wat in Limpopo moet gebeur, moet in die Wes-Kaap ook gebeur. Die Wes-Kaap moenie sy eie regulasies maak en geraas daaroor wil maak nie,” het die minister gesê.
Volgens Cele kan die regulasies nie sommer net deur die onderskeie provinsies gewysig word nie. As hulle voorstelle vir wysigings het, moet hulle dit voor die nasionale regering ter tafel lê, sê hy.
“Geen provinsie geniet ’n spesiale bedeling wat die regulasies betref nie."
Lees ook: Bykans 2 300 mense al vas wat inperking minag
Meer oor: Koronavirus | Inperking | Sigarette